b'\n_START_ARTICLE_\nPamamana\n_START_PARAGRAPH_\nAng pamamana o pagpapahilagpos (archery sa Ingles) ay ang sining ng paggamit ng busog (bow) para maihagis ang isang pana (arrow). Sa kasaysayan, ang archery ay ginagamit sa panghuhuli ng mga hayop at pakikidigma. Ngayon, isa na itong larangang pampalakasan. Ang manlalaro ng pampalakasang ito ay tinatawag na mamamana (archer) at ang taong may pagkahilig sa archery ay tinatawag na toxophilite.\n_START_SECTION_\nKasaysayan\n_START_PARAGRAPH_\nPinaniniwalaang naimbento ang busog mula sa huling bahagi ng Paleolithic era hanggang sa maagang Mesolithic era. Ang pinakamatandang indikasyon ng paggamit nito sa Europa ay pinaniniwalaang nagsimula sa Stellmoor sa lambak ng Ahrensburg sa hilagang bahagi ng Hamburg, Alemanya. Ang petsa na pinagkasunduan ng mga eksperto ay sa huling bahagi ng Paleolithic era 9000-8000 BK.'